cyanic-selkie/wikianc huggingface dataset:
Konstitutionell Garde vum Kinnek
Wéi sech d'Assemblée constituante den 3. September 1791 opgeléist huet, huet si en Dekret erausginn, dat gesot huet, datt de Kinnek d'Recht op eng Konstitutionell Garde hätt.
Alphonse Hildgen
Hie war zweemol als Deputéierten an d'Chamber gewielt ginn, an zwar vun 1960 bis 68 a vun 1974 bis 79.
Vun 1964 bis 1976 war hie President vun der FNCTTFEL.
Hie war de Jong vum Venant Hildgen, deen och Deputéierte war.
Superjhemp (Personnage)
An all Episod muss de Superjhemp d'Land Luxusbuerg virun engem oder méi Béise retten, wéi dem Filip von Filoux, der Jessica Jaguar oder anere Polit-Terroristen. A sengen Aventurë begéint een ëmmer erëm Karikature vu verschiddene bekannte Lëtzebuerger, an och déi lëtzebuergesch an international Aktualitéit vum viregte Joer gëtt dodra verschafft.
Konstitutionell Garde vum Kinnek
Dës krut den Numm Garde constitutionnelle du Roi oder och Garde Brissac. Dës Garde war den Nofollger vun de véier Leifgarde vum Militäreschen Haus vum Kinnek no der Flucht op Varennes den 21. Juni 1791, och wa verschidde Jakobiner dogéint waren.
D'Kreatioun vun dëser Garde war schonn an der Constitutioun vu 1790 virgesinn, mä de Louis XVI. hat dëst Gesetz net un d'grouss Klack gehaangen, fir seng al Garden ze behalen.
Eng kuerz Existenz
Dës Unitéit, déi vum Generol-Herzog vu Cossé-Brissac dirigéiert gouf, hat nëmmen eng kuerz Existenz. Hire Sënn war et, d'Persoun vum Kinnek a seng Famill ze verdeedegen.
D'konstitutionell Garde vum Kinnek huet am Géigesaz zu de Legenden no engem Plang vum Delessart bestanen aus:
D'Linnentruppen hunn eng gewëssen Zuel vu jonke Garden zur Demissioun gezwongen, déi duerch eeler Zaldoten ersat goufen, déi fir méi zouverlässeg ageschat goufen. Vill vun dëse Garde ware Meeschter am Fechten, hu gutt geschoss a waren exzellent Kavaléier. Des hommes d'audace et d'aventure....
De Louis Hercule Timoléon vu Cossé-Brissac (1734-1792) war de Chefkommandant vun der Konstitutioneller Garde vum Kinnek. De Feldmarschall Jean-Georges-Claude Baude, Barong vu Pont-l'Abbé war de Kommandant vun de Fousstruppen. De Feldmarschall-Herzog Louis Charles d'Hervilly war de Kommandant vun der Kavalerie.
D'Konstitutionell Garde vum Kinnek huet aus sechs Divisioune vu Fousstruppe vun 200 Männer an dräi Divisioune vun 200 Kavaléier bestanen, also 1.800 Garden an net 6.000, wéi den Alexandre Dumas geschriwwen huet.
Déi Zaldoten, déi hire Service den 1. Januar 1792 opgeholl hunn, hunn am Mäerz en Eed op d'Natioun, d'Gesetz an de Kinnek geleescht. An dach schreift den Alexandre Dumas:
Den Alexandre Dumas schreift weider: En outre, un monde de chevaliers de Saint-Louis qui sortent on ne sait d'où, qu'on décore on ne sait pourquoi. Allerdéngs konnt et un monde de nouveaux chevaliers de Saint-Louis guer net ginn, en Dekret vum 1. Januar 1791 hat deen Uerden opgeléist.
Natierlech huet d'Marie-Antoinette dës Gard lues a lues nei organiséiert. Mä och wa verschidden Offizéier vun der Kinnigin erausgesicht goufen, la noblesse ne veut point y entrer par opposition à la Constitution.
D'Garden hunn den dräifaarwege Fändel net gedroen, a si haten eng elegant blo Uniform. Si hu sech an der Militärschoul opgehalen a goufe vum Kinnek bezuelt.
Schëld E, 9aa
D' ass en Hiwäisschëld aus dem Lëtzebuerger Code de la route dat - op enger Vëlosstreck, déi net laanscht s'Strooss verleeft - de Ufank vun enger Uertschaft oder engem Lieu-dit, deen enger Uertschaft gläichgestallt ass, uweist.
Originaltext aus dem Code de la route:
'1.a. Présignaux directionnels sur la voirie normale - 6. Localisation' - Le signal E,9aa, dont l'illustration ci-dessus est un exemple, indique, sur un itinéraire cyclable qui ne longe pas une chaussée, le début d'une agglomération ou d'un lieu-dit assimilé à une agglomération .
Konstitutionell Garde vum Kinnek
D'Opléisung vun der Garde duerch d'Assemblée législative
D'Fantasië vum Alexandre Dumas sinn interessant, well et déi selwecht sinn, déi en Deel vun der Bevëlkerung an och den Adel an de Jore 1791/1792 haten. Eng Rumeur sot datt den Haff eng Baartelméisnuecht mat der Hëllef vun der Garde géif plangen, an dat den 29. Mee 1792. D'Garde nationale huet d'Garde vum Kinnek beschëllegt, eng Flucht organiséieren ze wëllen. Natierlech huet de Kinnek senger Garde les plus grandes marques d'attention ginn, mä huet sech vis-à-vis vun der Garde nationale net anescht beholl. A Wierklechkeet huet de Louis XVI. un der Éierlechkeet vun den Truppe gezweiwelt, wann d'Tuileries géifen ugegraff ginn. Der Mme Campan no war hien am Géigendeel frou iwwer d'Gefiller, déi dës Trupp animéiert hunn.
Lëscht vun de Gemenge vu La Rioja
Dës Lëscht vun de Gemengen aus der Regioun La Rioja: ass en Deel vun de Referenztabellen.
Konstitutionell Garde vum Kinnek
D'Opléisung vun der Garde duerch d'Assemblée législative
De jonke Joachim Murat huet eng wichteg Roll an der Opléisung vun där Garde gespillt, well et war op ee vu senge Rapporten hin, an deem hien op d'géigerevolutionär Aktivitéite vun de Membere vun der Garde higewisen huet, op dee sech d'Entscheedung vun der Opléisung gestäipt huet. De Murat war der Garde den 8. Februar 1792 bäigetrueden an huet de 4. Mäerz nees demissionéiert. Den 29. Mee 1792 huet hie geschriwwen:
De Charles François Dumouriez, deen den 13. Juni zum Krichsminister ernannt ginn ass, war och mat Schold un der Opléisung vun der Konstitutioneller Garde vum Kinnek. Obscho sech de Girardin vill Méi gemaach huet, d'Garde ze verdeegegen, gouf de Rapport vum Claude Basire deen d'Opléisung vun der Garde gefuerdert huet ugeholl, an de Brissac gouf festgeholl. D'Poste vun den Tuileries goufen der Garde nationale iwwerginn.
Zeremonie no der Opléisung vun der Konstitutioneller Garde vum Kinnek
D'Garde war an den Ae vun de Sans-culottes une pépinière infernale d'aristocratie qui conspirait pour cimenter par le sang des amis de la liberté l'affreux despotisme. Eng einfach Opléisung ass hinnen net duergaangen a si hunn d'Zaldoten ugegraff, déi d'Schlass verdeedegt hunn.
Den Antoine François Bertrand de Molleville huet de Kinnek gebieden, mat 100 Garde bei d'Assemblée ze goen, an dës Gesetzestexter net unzehuelen:
Den Barnave huet d'Kinnigin ugefleht, de Kinnek dozou ze bréngen, déi nei Garde mat jakobineschen Offizéiert unz'erkennen. Mä den Herrscher huet refuséiert.
Ambutrix
Ambutrix ass eng franséisch Gemeng am Departement Ain (01) an der Regioun Auvergne-Rhône-Alpes.
D'Awunner ginn Butrians, Butrianes genannt.
Canton des Avirons
De Canton des Avirons ass eng fréier franséisch administrativ Andeelung am Arrondissement Saint-Pierre, an dem Departement La Réunion.
Gran Premio Industria Commercio Artigianato Carnaghese
De Gran Premio Industria Commercio Artigianato Carnaghese ass eng Vëloscourse vun engem Dag, déi an Italie gefuer gëtt.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
Robert Klein
De Robert Klein, gebuer den 22. Juni 1955 zu Lëtzebuerg ass e lëtzebuergesche fräischaffende Moler.
Tëscht 1969 an 1972 huet hie beim Jean-Pierre Calteux a beim Jean Goedert am haitege Lycée des arts et métiers geléiert. Vun 1969 bis 1976 huet en am Atelier vu sengem Papp, dem Nicolas Klein, deem seng Aarbechten am Groussherzogleche Palais, am Schlass vu Senneng an a ville Privathaiser ze gesi sinn, Polychromie geléiert.
Duerno krut de Robert Klein eng Bourse vum Lëtzebuerger Kulturministère fir en Openthalt vun dräi Méint an der Cité Internationale des Arts zu Paräis.
Aarbechten
An der Kierch zu Ueschdref war et de Robert Klein, deen den Optrag krut, fir dem Nicolas Brücher seng Wandmolereien vun 1942 an de Säitennischen an um Chouerbou nees fräizeleeën. Déi Freskemolereie waren an den 1970er Jore mat villen anere vun iwweräifrege "Billerstiermer" iwwermole gelooss ginn.
Ausstellungen
Eenzelaustellungen zu Lëtzebuerg, Paräis an zu Eindhoven.
Bild der Wissenschaft
D'Bild der Wissenschaft ass eng populärwëssenschaftlech Zäitschrëft, déi all Mount erauskënnt. Si ass 1964 gegrënnt ginn. Verluecht gëtt si bei der Konradin Mediengrupp zu Leinfelden-Echterdingen. Si beschäftegt sech mat den aktuellen Entwécklungen aus Fuerschung an Technik souwéi mam gesellschaftlechen a politesche Kontext.
Grëndungseditor war de Physiker a Wëssenschaftsjournalist Heinz Haber. Am Ufank koum d'Zäitschrëft an der Deutschen Verlags-Anstalt eraus. Vun 2003 huet d'Konradin Verlagsgrupp d'Zeitung iwwerholl. De Wolfgang Hess ass zanter 1994 Chefredakter.
Bild der Wissenschaft huet eng Oplo vun 114.603 Exemplaren (IVW II/2008).
Theemen
Schwéierpunkt vun der bdw sinn d'Naturwëssenschaften. D'Artikele behandelen Theemen aus der Biologie, Medezin, Geowëssenschaften, Astronomie, Raumfaart, Psychologie, Chimie, Physik, Mathematik, benotzerorientéieter Informatik, Technik souwéi Kultur- a Gesellschaftswëssenschaften. Dat geschitt a Form vun ausféierleche Berichter an Nochriichten, Forscherprofiler, Reportagen an Interviews, woubäi grousse Wäert op aussokräfteg Billermaterial geluecht gëtt.
D'Zäitschrëft organiséiert an ënnerstëtzt zousätzlech verschidden Initiativen an Aktivitéiten:
Online
D'Online-Redaktioun vu Bild der Wissenschaft gëtt ënner www.wissenschaft.de eng dagesaktuell Wëssenschafts-Newsletter eraus.
César-François Cassini de Thury
Den César François Cassini de Thury, gebuer de 17. Juni 1714 zu Thury-sous-Clermont a gestuerwen de 4. September 1784 zu Paräis; och Cassini III. genannt war e franséische Geodet an Astronom.
Säi Liewen
Hie war de Jong vum Jacques Cassini a Kandskand vum Giovanni Domenico Cassini, woufir hien och als Cassini III. bezeechent gëtt. Den César assistéiert sengem Papp 1733 a 1734 bei der Vermiessung vun Nordfrankräich. Deemools gouf et eng ëmstridde Fro déi gekläert sollt ginn, nämlech ob d'Äerd op de Polen oder um Equator ofgeplatt ass.
D'Cassiniens hunn d'Usiicht vertrueden, datt de Polradius méi grouss wier wéi den Äerdradius, eng Meenung, déi vum Isaac Newton an anere Wëssenschaftler hefteg bestridde gouf. Déi Cassinesch Daten hunn zwar ausgesinn, wéi wann eng Ofplattung um Equator wier, mä wéinst den Ongenauegkeete vun den deemolege Miessunge konnt keng Theorie sou richteg bewise ginn.
An de Jore 1739 a 1740 huet hie weider, ganz genee Vermiessunge vum Land gemaach an huet seng Resultater am Joer 1744 publizéiert, a war dunn iwwerzeegt vun der Äerdofplattung op de Polen. Déi Vermiessunge waren d'Grondlag fir déi éischt vollstänneg Kartograféierung vu Frankräich op 18 Blieder am Moossstaf 1:870.000 déi an de Jore 1746 a 1747 publizéiert goufen.
Aus militäresche Grënn ordonéiert de Kinnek Louis XV. dem Cassini, Frankräich nach méi genee, am Moossstaf 1:86.400 ze kartograféieren. D'Dauer vun deem Projet gouf op 20 Joer festgeluecht, awer schonn no 6 Joer gouf déi staatlech Finanzéierung gestoppt, soudatt de Cassini nëmme mat private Mëttelen a mat Ënnerstëtzung vun de franséische Provënze weiderschaffe konnt.
Wéinst deene Schwieregkeeten huet sech d'Fäerdegstellung vun de Kaarte verlängert, soudatt hien net méi d'Enn vu sengem Liewenswierk gesinn huet. Säi Jong, den Dominique Cassini huet d'Carte de Cassini fäerdeg gemaach. 1761 gouf de Cassini zum Éieremember vun der Bayerescher Wëssenschaftsakademie ernannt. D'Akademie gouf dem Cassini 1761/1762 den Optrag fir eng Landvermiessung vu Bayern ze maachen.
Wéi säi Papp a säi Grousspapp war de Cassini III. Direkter vum Paräisser Observatoire. Der Astronomie konnt hien awer keng nei Impulse ginn.
1772 huet hien d'Observatioune vum Jean Chappe deen a Mexiko bei der astronomescher Missioun fir e Venusduerchgank z'observéiere, gestuerwe war, publizéiert.
Um Spaweck
Portal Astronomie
Zickzacklinn
D'Stroossemarkéierung Zickzacklinn verbitt d'Stationéieren op där Plaz.
Fir gewéinlech ass déi Linn op Busarrêten ze fannen. De Code de la route zu Lëtzebuerg erlaabt et dem Stroosseverkéier, deen a Beweegung ass, iwwer déi Linn ze fueren.
Originaltext aus dem Code de la route (Modificatioun vum 23. Mee 2012), Artikel 28 1. n): Les lignes en zigzag sur le côté de la chaussée; elles indiquent qu'il est interdit de stationner sur la longueur de ces lignes du côté concerné de la chaussée; à la hauteur des arrêts d'autobus, la ligne en zigzag peut être remplacée par les amorces de cette ligne, à condition que le marquage soit complété par l'inscription longitudinale «BUS».
René Pottier
De René Pottier gebuer de 5. Juni 1879 zu Moret-sur-Loing, a gestuerwen de 25. Januar 1907 zu Levallois-Perret, war e franséische professionelle Vëlossportler.
Biographie
Nodeem hien 1903 d'Amateurseditioun vu Bordeaux-Paräis gewonnen hat, gouf hie Profi. 1905 gouf hien Zweeten am Paris-Roubaix an am Bordeaux-Paräis, duerno 1906 Drëtten am Paris-Roubaix, fir an dem selwechte Joer déi véiert Editioun vum Tour de France ze gewannen.
Hie gëtt als den éischte Grimpeur am Tour consideréiert.
1905 war hien den Éischten iwwer d'Kopp vum Ballon d'Alsace gefuer, deen dat Joer den éischte Col war deen an engem Tour gefuer gouf. Hie gouf zwar an der Descente erëm agefaangen, konnt awer d'Generalklassement fir sech entscheeden, a krut de Maillot jaune. Den Dag duerno huet en opginn.
Dat Joer duerno huet hien den Tour gewonnen, an hat dobäi 5 Etappen an d'Täsch gestach. Obschonn hie seng Konkurenten an der Zäit wäit distanzéiert hat, war duerch de Punkteklassement seng Victoire um Tour laang onsécher.
De René Pottier huet sech de 25. Januar 1907 d'Liewe geholl. E puer Wochen duerno huet de Patron vum Tour den Henri Desgrange um Ballon d'Alsace e Monument opriichte gelooss, fir un hien z'erënneren.
Sulky
E Sulky ass e liicht, zweeriederegt Gefier, dat an Trabercoursse vum Päerd gezunn gëtt.
Et ass am Fong eent vun den einfachste Gefierer dat ee sech virstelle kann: zwee héich Speecherieder, eng Achs mat engem klenge Sëtz drop an zwéi Brancarden.
De Sulky kënnt aus Amerika an d'Wuert gëtt do zanter 1755 gebraucht fir eng liicht Kutsch ze bezeechnen.
Apremont-la-Forêt
Apremont-la-Forêt ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine.
Sulky
Ee vun den éischte Coursesulkyen a liichter Bauweis gouf 1878 op der Universalausstellung zu Paräis vum New-Yorker Carrossier Brewster virgestallt. D'Gefier huet knapps 25 Kilo gewien.
Ausser bei Trabercoursse gi Sulkyen nach bei Concourse fir Aktiounspäerd gebraucht, déi besonnesch an Holland ausgefouert ginn, an deenen hir Päerd wéinst de schéinen Aktiounen do The Dancing Stars genannt ginn.
Andert-et-Condon
Andert-et-Condon ass eng franséisch Gemeng am Departement Ain (01) an der Regioun Auvergne-Rhône-Alpes am Dall vum Furans.
Schëld E, 9ba
D' ass en Hiwäisschëld aus dem Lëtzebuerger Code de la route dat - op enger Vëlosstreck, déi net laanscht d'Strooss verleeft - d'Enn vun enger Uertschaft oder engem Lieu-dit, deen enger Uertschaft gläichgestallt ass, uweist.
Originaltext aus dem Code de la route:
'1.a. Présignaux directionnels sur la voirie normale - 6. Localisation' - Le signal E,9ba, dont l'illustration ci-dessus est un exemple, indique, sur un itinéraire cyclable qui ne longe pas une chaussée, la fint d'une agglomération ou d'un lieu-dit assimilé à une agglomération .
Zeremoniell Grofschafte vun England
D'Zeremoniell Grofschafte vun England, och nach geographesch Grofschafte genannt sinn eng geographesch Andeelung vun England. Si ënnerscheede sech vun den traditionelle Grofschaften, vun de Verwaltungsgrofschaften an de Metropolesch an Net-Metropolesche Grofschaften.
Boroughs of England Condados de Inglaterra イングランドの州 Condados da Inglaterra
Hobuch op der Kinnekswiss zu Lëtzebuerg
D'Hobuch (Carpinus betulus L.; charme; Hainbuche) op der Kinnekswiss am Park an der Stad Lëtzebuerg, huet zu de bemierkenswäerte Beem zu Lëtzebuerg gehéiert.
Um Panneau nieft den Iwwerreschter, gëtt den Alter vum Bam mat 150 Joer uginn an en hätt schonn do gestanen, ier de Park 1871 ugeluecht gouf. Et kann een deemno unhuelen, datt en tëscht 1865 an 1870 geplanzt gouf.
Ëm 2000 goufe follgend Moosse geholl: Gréisst 22 m; Ëmfank: 1,77 m (op Broschthéicht).
No enger Rei dréchenen a waarme Summeren an och wéinst zwéin invasive Pilzen déi d'Holz zersat hunn, krut de Bam am Fréijoer 2016 keng Blieder méi a war domat gestuerwen. Am September 2016 sinn nëmme méi dier Äscht iwwereg bliwwen.
Am Februar 2017 gouf bekannt, datt den doudege Bam net ewechgeholl géif, fir datt d'Vigel, Insektelarven an aner Organismen dat doudegt Holz als Liewensraum benotze kënnen,.
Spektrograph
E Spektrograph ass en optescht Instrument, dat d'Liicht vu verschiddene Wellelängten a säi Spektrum zerleet, d. h. a seng verschiddene Faarwen opgedeelt, an de Spektrum mat Hëllef vun Detektere registréiert. D'Wellelängt vum Liicht gëtt mat Hëllef vun opteschen Elementer, déi Dispersiounseegeschaften hunn opgedeelt. Dat geschitt meeschtens mat Hëllef vu Prismen, optesche Gitteren oder mat engem sougenannte Grism, dat e Gitter an e Prisma an engem Element kombinéiert.
Spektrographen déngen ënner anerem als Observatiounsinstrumenter an der Astronomie, fir Liicht vu Stären oder Galaxien, dat aus engem Teleskop erauskënnt a säi Spektrum ze zerleeën, an op en Detekter ze leeden.
Sou Detektere ware fréier meeschtens Fotoplacken a Filmer. Haut gi virun allem CCD-Elementer fir den Zweck vum Noweis vum Spektrum gebraucht.
Diksmuide
Diksmuide (frans.: Dixmude) ass eng Stad an der Provënz Westflandern an der Belsch. Si louch am Laf vum Éischte Weltkrich matzen an der Krichsfront (Yser-Front), gouf du ganz zerstéiert an an den 1920er Joren erëm opgebaut. An der Stad Diksmuide liewen op 149,40 km² 15.636 Mënschen (Stand: 1. Januar 2005). Diksmuide ass zum Symbol vun de Flamänner an hirem Widderstand géint déi däitsch Truppen am Éischte Weltkrich ginn.
Lëscht vu spueneschsproochege Schrëftsteller
Dës Lëscht vu spueneschsproochege Schrëftsteller ass en Deel vun de Referenztabellen, an ass no Land zortéiert.
Freaks
Freaks ass en US-amerikanesche Film aus dem Joer 1932.
Ëm wat geet et am Film?
Den Hans an d'Frida aus dem Zirkus Tetrallini hu sech gär. Den Hans huet awer och en A op d'Trapezkënschtlerin Cleopatra geworf. D'Cleopatra bestit sech da mat dem Liliputaner Hans, eleng wéinst dem Hans senge Suen.
Iwwer de Film
Freaks as eent vun deenen aussergewéinlechste Wierker aus der Filmgeschicht.
D'Rolle vun de "Freaks" gi vu Mënsche gespillt déi wierklech déforméiert oder handicapéiert sinn. De Film ass awer a kengem Moment voyeuristesch. E probéiert och a kengem Moment d'Matleed beim Nokuckert fir déi anormal Acteuren ervirzeruffen. Et sinn och net d'Freaken déi als déi Béis am Film optrieden, mä déi wierklech Schlecht sinn am Fong geholl déi Normal, dat heescht, déi ouni kierperlech Gebriechen.
No iwwer 70 Joer beréiert de Film nach ëmmer, an en huet näischt vu senger Wierkung verluer. De Film ass an England 30 Joer verbuede gewiescht. Dem Tod Browning seng Carrière war no Freaks sou gutt wéi eriwwer, duerno ass hie vun de Filmstudioe boykottéiert ginn. Freaks war bis elo bal nëmmen an engem Ciné-Club oder an enger Cinémathèque ze gesinn.
DVD-Tipp
Am November 2004 koum de Film an enger exzellenter Fassung op DVD bei Warner Home Video eraus.
Settimana Internazionale di Coppi e Bartali
D'Settimana Internazionale di Coppi e Bartali ass eng Etappecourse mam Vëlo, déi an Italie gefuer gëtt.
Zanter 2005 gehéiert d'Settimana Internazionale di Coppi e Bartali zum UCI Europe Tour an ass zanterhier an der Kategorie 2.1 klasséiert.
Anglefort
D'Awunner ginn Clafordans, Clafordanes genannt.
Naturschutzgebitt Beetebuerger Bësch
De Beetebuerger Bësch ass en Naturschutzgebitt an de Gemenge Beetebuerg, Leideleng a Réiser. Tëscht Leideleng, Obeler a Kockelscheier läit e Bëschgebitt, dat Deel vum Beetebuerger Bësch ass, a wouvun 237,32 ha zanter dem 20. September 2005 ënner Naturschutz stinn an zu engem Naturbësch klasséiert goufen.
2009 huet d'Gemeng Beetebuerg 12,37ha Bësch, déi un d'Kärzon vum Naturreservat stoussen, opkaaft, fir d'Reservat ze vergréisseren. 2013 gouf d'Baach an der Koleschgriecht op enger Längt vu 450 m ënner der Leedung vum Syndikat Sicona-Westen renaturéiert.
Iwwer den CR163 kënnt een tëscht Obeler an der SIDOR-Anlag bei eng kleng Parkplaz mat Informatiounstafelen iwwer d'Naturschutzgebitt.
Vavincourt
Vavincourt ass eng franséisch Gemeng an der Meuse an der Regioun Grand Est.
Geographesches
Vavincourt ass eng 150 Stroossekilometer vun der Stad Lëtzebuerg ewech.
Edwin Hubble
Den Edwin Powell Hubble gebuer den 20. November 1889 zu Marshfield, Missouri, a gestuerwen den 28. September 1953 zu San Marino, Kalifornien, war en amerikaneschen Astronom.
Liewen a Wierk
Den Hubble huet Physik an Astronomie zu Chicago, a Rechtswëssenschaften zu Oxford studéiert.
Nodeem hie schonn 1912 als Student um Flagstaff-Observatoire éischt Experienze mat der Relativvitess vun zwee Stäresystemer gemaach hat, konnt hien 1923 am Mount Wilson-Observatoire noweisen, datt den Andromedaniwwel M31 wäit baussenzeg vun eiser Mëllechstrooss läit. D'Resultater vu sengen Observatiounen a Berechnungen, Cepheids in Spiral Nebulae, leet hien zum Joresenn 1924/25 der Joressëtzung vun der US-amerikanescher Astronomevereenegung AAS vir, wou si den 1. Januar 1925 publik gemaach ginn.
Opgrond vun der raimlecher Verdeelung vun anere Galaxien, souwéi vun hiren, am Spektrum nowäisbare Routverrécklungen, ergëtt sech dem Hubble säi bekanntste Bäitrag zu der Astronomie: D'Entdeckung vun der Weltraum-Expansioun.
Den Hubble entdeckt, datt d'Spektre vu verschiddene Galaxien net zu gläichen Deeler an dat Rout oder an dat Blot verréckelt sinn, awer, datt et méi routverréckelt Spektre gëtt. Aus dem Dopplereffekt léisst sech dofir ofleeden, datt sech bal all observéiert Galaxië vun eis distanzéieren. Domat net genuch, den Hubble entdeckt och en direkte proportionellen Zesummenhank tëscht der Routverrécklung an der Distanz vun der observéierter Galaxis, wat bedeit, datt sech eng Galaxis, wat se méi wäit vun ons ewech ass, si sech méi séier vun eis fortbeweegt. Aus dësen Observatioune leet hien d'Expansioun vum Universum of, déi spéider mat dem Urknallmodell erkläert konnt ginn.
D'Gréisst, déi déi Expansioun beschreift, gëtt him zu Éieren Hubble-Konstant genannt. Si ass no aktuelle Miessunge vum WMAP am Joer 2003 71±4 km/s pro Megaparsec (1 Mpc ~ 3 Millioune Liichtjoer).
Den Hubble hat och d'Hubble-Sequenz, e morphologescht Uerdnungsschema fir Galaxien entwéckelt.
Canton d'Entre-Deux
De Canton d'Entre-Deux ass eng fréier franséisch administrativ Andeelung am Arrondissement Saint-Pierre, an dem Departement La Réunion.
Bulletin de la Société préhistorique luxembourgeoise
"Bulletin de la Société préhistorique luxembourgeoise" ass den Numm vun enger wëssenschaftlecher Publikatiounsserie, déi d'Société préhistorique luxembourgeoise erausgëtt.
Dës Serie verëffentlecht d'Resultater vu Fuerschungsaarbechten am Beräich vun der Virgeschicht a vun der Protogeschicht zu Lëtzebuerg an an der Groussregioun.
D'Bänn vun der Serie kommen onreegelméisseg eraus. Bis Enn 2019 si 40 Bänn erauskomm.
Arrondissement Rochefort
Den Arrondissement Rochefort ass eng franséisch administrativ Andeelung am Departement Charente-Maritime an der Regioun Nei-Aquitaine.
Den Haaptuert ass Rochefort.
Den Arrondissement setzt sech aus 13 Kantonen zesummen:
Anne Bancroft
D'Anne Bancroft, gebuer de 17. September 1931 an der Bronx, New York City, als Anna Maria Louisa Italiano, an do gestuerwen de 6. Juni 2005, war eng US-amerikanesch Schauspillerin.
Nodeem se an enger Rëtsch Televisiounsepisoden ënner dem Numm "Anne Marno" opgetrueden ass, huet se hire Familliennumm nach eng Kéier fir hire Filmdebut an Don't Bother to Knock (1952) missen änneren.
1958 huet si zesumme mam Henry Fonda an der Broadwayproduktioun vun Two for the Seesaw gespillt, woufir se en Tony Award gewonnen huet. En zweete krut se 1960 fir The Miracle Worker. Déi selwecht Roll huet se d'Joer drop an engem Film gespillt, woufir se och nach 1962 en Oscar gewonnen huet. Spéider ass se nach véiermol fir den Oscar nominéiert ginn.
Aner wichteg Rollen hat d'Anne Bancroft an The Pumpkin Eater, 7 Women an The Graduate, wou se als "Mrs. Robinson" de Personnage vum Dustin Hoffman verfouert huet.
1961 huet d'Anne Bancroft de Mel Brooks kennegeléiert; si hu sech 1964 bestuet a kruten 1972 e Kand. Si hunn zwee Filmer zesumme gedréint, dorënner de Remake vun To Be or Not to Be (1983).
D'Anne Bancroft ass 6. Juni 2005 u Kriibs gestuerwen.
Karl Stammer
De Charles (Karl) Stammer, gebuer den 29. Februar 1828 an der Stad Lëtzebuerg a gestuerwen de 25. Juli 1893 zu Rolandseck, war e lëtzebuergesche Cheemiker.
Hie war de Fils vum Heinrich Stammer (1785-1859), Professer am Kolléisch. Hien huet vun 1846 un zu Bonn, Gießen a Berlin Naturwëssenschafte studéiert an 1850 zu Berlin mat enger Aarbecht iwwer d'Reduktioun duerch Kuelenoxidgas (CO) promovéiert (Dr. phil.).
De K. Stammer huet Artikele geschriwwen iwwer vill verschidde Sujeten, ë. a. : Stéckstoffbläioxid, Kallekgehalt vu Knachekuel, Liichtkraaft vum Holzgas, Liichtgas aus Truff, Chimie an Technologie vum Zocker. Hien ass den Auteur respektiv Editeur vun enger Rei vu Monographien an hie war och den Editeur vun Zäitschrëften, déi sech mat der Zockerfabrikatioun befaasst hunn, ë. a.: "Jahres-Bericht über die Untersuchungen und Fortschritte auf dem Gesammtgebiete der Zuckerfabrikation", "Taschenkalender für Zuckerfabrikanten" an "Zeitschrift des Vereins für die Rübenzucker-Industrie des Deutschen Reichs".
== Publikatioune vum Karl Stammer (Auswiel) ==
Kola
D'Wuert Kola bezeechent:
Ulan Bator
Ulan Bator, oder Ulaanbaatar, ass d'Haaptstad vun der Mongolei.
Provënz Las Palmas
Las Palmas ass eng vun zwou Provënzen an der spuenescher Regioun Kanaresch Inselen. D'Haaptstad ass Las Palmas de Gran Canaria a läit op der Insel Gran Canaria.
D'Provënz besteet aus den Insele Gran Canaria, Fuerteventura a Lanzarote, gerad sou wéi eng Serie vu sechs klengen Inselen Alegranza, La Graciosa, Montaña Clara, Isla de Lobos, Roque del Este a Roque del Oeste.
Apremont (Ain)
Apremont ass eng franséisch Gemeng am Departement Ain an der Regioun Auvergne-Rhône-Alpes.
Assenois (Vaux-sur-Sûre)
Assenois ass eng Uertschaft an der belscher Gemeng Vaux-sur-Sûre an der Provënz Lëtzebuerg.
Suffolk
Suffolk ass eng Grofschaft am Oste vun England, déi an d'Kategorie vun de shire counties fält. Déi wichtegst Uertschaft an administrativen Zentrum ass Ipswich.
Assenois (Vaux-sur-Sûre)
Assenois läit ronn 5 km südlech vu Baaschtnech am Dall vun enger klenger Baach mat dem Numm La Strange, eng Niewebaach vun der Sauer.
Laanscht Uertschaft leeft am Osten e Kiem de vun Arel op Baaschtnech gefouert huet.
Vuelta Ciclista a Aragón
D'Vuelta Ciclista a Aragón war eng Etappecourse mam Vëlo, déi a Spuenien an der autonomer Gemeinschaft Aragonien gefuer gouf.
2005 huet d'Course zum UCI Europe Tour gehéiert a war an der Klass 2.1 agestuuft, a vun 2006 un gouf se net méi gefuer.
Provënz Las Palmas
Gréisser Stied si Las Palmas de Gran Canaria mat iwwer 377.000 Awunner, da kommen Telde, Santa Lucía de Tirajana an Arrecife mat all Kéier iwwer 55.000 Awunner (INE 2007).
Provënz Santa Cruz de Tenerife
Santa Cruz de Tenerife ass eng vun zwou Provënzen an der spuenescher Regioun Kanaresch Inselen. D'Haaptstad ass Santa Cruz de Tenerife a läit op der Insel Teneriffa.
D'Provënz besteet aus den Inselen Teneriffa, La Palma, La Gomera an El Hierro, wéi och aus enger Serie vu klengen Fielsinselen (z. B. Salmor, Garachico an Anaga)
Santa Cruz de Tenerife huet am Joer 2007 (INE) 983.820 Awunner an ass an 53 Gemengen agedeelt.
Richecourt (Meuse)
Richecourt ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine.
Canton de Bar-sur-Aube
De Canton de Bar-sur-Aube ass eng franséisch administrativ Andeelung am Arrondissement Bar-sur-Aube, am Departement Aube an der Regioun Grand Est.
Canton de L'Étang-Salé
De Canton de L'Étang-Salé ass eng franséisch administrativ Andeelung an den Arrondissementer Saint-Pierre a Saint-Paul, am Departement La Réunion.
Antiquitéit
De Begrëff Antiquitéit (vum laténgeschen antiquus) bezeechent eng Epoch vum Altertum am Mëttelmierraum. Si geet vun zirka 1200 v. Chr. (oder 800 v. Chr., jee no Fuerschungsrichtung) bis ongeféier 600 n. Chr. an ënnerscheet sech vun de viregen Epochen a vun deenen déi duerno kommen duerch gemeinsam an duerchgängeg kulturell Traditiounen. Zanter dem 1. Joerhonnert n. Chr. huet sech ausserdeem am Mëttelmierraum am Kader vum Réimesche Räich eng politesch a kulturell Eenheet forméiert.
Diskussioun ëm d'Epochegrenzen
Am méi enke Sënn nennt een Antiquitéit och d'Geschicht vum archaeschen a klassesche Griicheland, dem Hellenismus an dem Réimesche Räich (Republik, Prinzipat a Spéitantiquitéit).
Historesch bezeechent Antiquitéit am Sënn vun der klassescher Altertumswëssenschaft déi Zäit vun der Erausbildung vun der griichescher Staatewelt bis zum Enn vum westréimesche Räich am Joer 476 respektiv bis zum Doud vum ostréimesche Keeser Justinian I. 565. Zanter den Aarbechte vum belschen Historiker Henri Pirenne gëtt och d'Joer 632, also den Doud vum Mohammed an d'islamesch Expansioun als Enddatum vun der Antiquitéit virgeschloen.
Den Ufank vun der anticker Kultur am klassesche Sënn gëtt am Allgemenge mat der Entstehungszäit vun den Homereschen Epen an dem Ufank vun der griichescher Kolonisatioun vum Mëttelmierraum am 8. Joerhonnert v. Chr. ugesat. D'Griichen hunn hir Bildung an hir Kultur an de Joerhonnerten duerno am gesamte Mëttelmierraum verbreet, an zanter dem Alexander dem Groussen och am Orient an an Zentralasien eran. D'Réimer hunn déi antik Kultur bis a Mëttel- an Nordwesteuropa bruecht, wou si sech zanter dem fréie Mëttelalter zu der chrëschtlech-owendländescher Kultur gewandelt huet.
Jee no Fuerschungsrichtung ginn awer durchaus och d'Zäite vun der minoescher an der mykenischer Kultur vun zirka 1900–1100 v. Chr. souwéi d'Epoch vun de sougenannten däischtere Joerhonnerten 1200–750 v. Chr. zu der griichesch-réimescher Antiquitéit gezielt.
Als Epochegrenzen zum Mëttelalter goufen ënner anerem follgend Jore virgeschloen:
Evo Morales
De Juan Evo Morales Ayma gebuer de 26. Oktober 1959 zu Isallavi bei Orinoca am Departement Oruro a Bolivien, ass en indigene Chef vun der bolivianescher sozialistescher Partei (MAS), a vun der Beweegung fir d'Rechter vun de Cocaleros.
Antiquitéit
Urspréng vun der anticker Kultur
D'Urspréng vun der europäescher Antiquitéit leien am Däischteren. Hir Virgeschicht ass zirka an d'Zäit vun ongeféier 2000– zirka 1600 v. Chr., am Mëttelhelladikum unzesetzen. Um Umfank vun dësem Zäitabschnitt – deels och schonn am leschten Abschnëtt vum Fréihelladikum FH III ongeféier 2200-2000 v. Chr. – sinn indoeuropäesch Stämm a Griicheland agewandert. Warscheinlech duerch den Afloss vun der sougenannter minoescher Kultur op Kreta, der éischter Héichkultur vun Europa, déi hir Bléi ongeféier 1900–1450 v. Chr. hat, huet sech um Festland aus der Kultur vum Mëttelhelladikum déi mykenesch Kultur (zirka 1600–1050/00 v. Chr.) entwéckelt. Si hat hiren Ausgangspunkt warscheinlech an der Argolis ass ass zu gläicher Zäit opgetruede wéi vill räich Schachtgriewer (zanter ongeféier 1600 v. Chr.). Ënner aneren huet déi mykenesch Kultur vun der Minoer d'Schrëft iwwerholl. D'Linearschrëft A, déi op Kreta (ënner anerem) benotzt gouf, mä bis haut net vollstänneg konnt entziffert ginn, gouf zu der sougenannter Linearschrëft B ëmgewandelt, a si ass op villen Tountafelen ze fannen, ënner anerem op deene vun de Palaisë vu Pylos, Theben, Mykene um griichesche Festland an och zu Knossos op Kreta.
Evo Morales
Hie war vum 22. Januar 2006 bis den 10. November 2019 President vu Bolivien. 2009 gouf hie mat 64% vun de Stëmmen erëmgewielt, an 2014 mat 61 Prozent. Am November 2019 ass hien, no wochelaange Protester géint hien a seng Regierung, zeréckgetrueden.
Antiquitéit
Urspréng vun der anticker Kultur
Bekannt sinn déi prächteg Zentre vun der mykenescher Kultur. Besonnesch Plaze si Mykene, Pylos an Tiryns op der Hallefinsel Peloponnes, Orchomenos a Gla a Böotien, Milet an Klengasien asw. D'Zentren haten Uewerstied, Buerge genannt, déi am 13. Joerhonnert a ville Fäll staark befestegt goufen. Räich Kuppelgriewer, fein, deels räich bemolte Keramik, Gold-, Sëlwer a Faïencerieaarbechten etc. maachen de Räichtum vun dëser Kultur däitlech, a weisen och op eng Spezialiséierung vum Wirtschaftssystem hin, deen zentral gesteiert gouf. Intensiv Handelskontakter goufe mam Noen Osten, Assyrien an Egypte gefleegt. Mykenesch Keramik war wäiten Deeler vum Mëttelmiergebitt beléift; warscheinlech gouf et souguer griichesch Handelsplazen a Süditalien. Zirka mam Zäitraum 1200–750 v. Chr. ginn traditionell déi Däischter Joerhonnerten ugesat, aus deene wéineg iwwerliwwert ass.
Um Ufank vun dëser Phas goufe vill Buerge vum griichesche Festland zerstéiert, woumat d'Grondlag vun der Palaiskultur ënnergaangen ass. Déi mykenesch Traditioun hat awer nach zirka 150 Joer Bestand, éier et zum Iwwergang an déi sougenannt Protogeometrsch Period (zirka 1050–900 v. Chr.) komm ass. Der Iwwerliwwerung no huet zirka 1050 v. Chr. déi ëmstridden Ionesch Wanderung agesat, wou d'Awunner vum griichesche Festland d'Insele vun der Egäis a Klengasien koloniséiert hunn. Um griichesche Festland war en diffust Bild ze gesinn: verschidden Uertschafte goufe bis elo entdeckt an déi meescht maachen - am Verglach zu der mykenescher Zäit - en aarmen Androck. Ganz anescht dogéint Lefkandi op Euböa: do goufen nieft enger Uertschaft mat engem grousse Gebai vum Fürst vu Lefkandi Griewer fonnt, déi ganz räich ausgestatt waren.
Dat Däischtert Zäitalter gouf an de leschte Joerzéngten ëmmer méi hell - duerch méi archeologesch Entdeckungen. Laut der Homerfuerschung spigelen ënnerschiddlech Passage vun der Ilias d'Verhältnesser vun där Zäit zeréck. Si war wichteg fir d'Entwécklung vun der griichescher Gesellschaft, och bis zu der griichescher Polis. Zanter dem 8. Joerhonnert waren d'Kontakter zum Orient nees ganz intensiv an et sinn Handelsstatiounen op Zypern (Kition) an a Syrien (Al Mina) entstanen. Warscheinlech gouf schonn am spéiden 9. Jh. v. Chr. hat d'Alphabet vun de Phenizier iwwerholl.
Bedeitung vun der Antiquitéit
Zeien, déi bis haut aus der Antiquitéit erhale sinn - nieft den iwwerliwwerten Texter vu philosophescher, literarescher oder historescher Natur - vill Objeten aus der griichescher a réimescher Konscht. Wichteg Antiquitéitssammlunge fënnt een zu Roum, Athen, Neapel, Paräis, London, München, Sankt Petersburg, Wien a Berlin. Fir d'Kenntnis vum anticken Alldag si virun allem déi archeologesche Ausgruewunge wéi déi zu Pompeji, Olympia, Delphi oder Pergamon vu Bedeitung.
Wéi an Italien am 15. Joerhonnert ugefaange gouf, déi erhalen (meeschtens réimesch) Iwwerreschter nei ze schätzen, an dës och an der Konscht nogemaach goufen, gouf dëst Renaissance genannt.
D'Antiquitéit war awer och am Mëttelalter ni komplett verschwonnen. Et war de Verdéngscht vun de Byzantiner, den Araber a virun allem de karolengesche Pateren, datt net nach méi verluer gaangen ass. An der méi neier Fuerschung gëtt betount, datt et duerchaus eng Kontinuitéit tëscht Antiquitéit a Mëttelalter gëtt.
Liliane Heidelberger
D'Liliane Heidelberger, gebuer als Liliane Couraudon den 12. September 1935 zu Châteauroux am franséischen Departement Indre (Regioun Centre) a gestuerwen 2019 zu Lëtzebuerg, war eng franséisch Sculptrice, déi zanter 1957 oder 1958 zu Lëtzebuerg gewunnt huet.
Antiquitéit
Bedeitung vun der Antiquitéit
Zanter dem 18. Joerhonnert krut déi klassesch griichesch Konscht duerch d'Aarbechte vum Johann Joachim Winckelmann nees u Bedeitung. Am 19. Joerhonnert gouf am Zesummenhang mat den Aarbechte vun Architekten a Kënschtler wéi Karl Friedrich Schinkel, Leo von Klenze a Bertel Thorwaldsen vun enger Renaissance vun der griichescher Antiquitéit geschwat, haut gëtt dës Richtung Neihumanismus genannt.
Ranzières
Ranzières ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine.
Bislée
Bislée ass eng franséisch Gemeng an der Meuse an der Regioun Grand Est.
Aranc
Aranc ass eng franséisch Gemeng am Departement Ain an der Regioun Auvergne-Rhône-Alpes.
D'Awunner gi Randaoillards, Randaoillardes genannt.
Société préhistorique luxembourgeoise
D'Société préhistorique luxembourgeoise (S.P.L.) regruppéiert zu Lëtzebuerg Leit, déi sech fir d'Virgeschicht an d'Protogeschicht interesséieren. D'Gesellschaft huet 199 Memberen (2013), dovu 34 am Ausland. Si huet hiren offizielle Sëtz zu Waldbëlleg.
D'S.P.L. ass den 11. Juni 1979 an der Stad gegrënnt ginn. Grënnungsmembere waren: Germaine Geiben-Bianchy (Dikrech), Joseph Herr (Dikrech), Marcel Lamesch (Lëtzebuerg), Jean Joseph (John. J.) Muller (Lëtzebuerg), Liette Muller-Schneider (Lëtzebuerg), Fernand Spier (Lëtzebuerg), Norbert Theis (Esch-Uelzecht), Édouard Thibold (Iechternach), Georges Thill (Gonnereng), Raymond Waringo (Beetebuerg) a Pierre Ziesaire (Bridel). De Fernand Spier gouf President, de Pierre Ziesaire Vizepresident, de John. J. Muller Sekretär an de Georges Thill Tresorier.
De Sëtz vum Veräi war am Ufank an der Stad; 2007 gouf en op Waldbëlleg transferéiert.
D'S.P.L. publizéiert zanter 1979 eng wëssenschaftlech Zäitschrëft, de Bulletin de la Société préhistorique luxembourgeoise, an deem virun allem Fuerschungsaarbechten iwwer d'Virgeschicht (am wäite Sënn) zu Lëtzebuerg, mä och am Ausland, publizéiert ginn. Bis Enn 2019 si 40 Bänn erauskomm. De Veräin organiséiert och Konferenzen a Colloquen, grad wéi Exkursiounen, Visites guidées an Ausstellungen.
Canton de Petite-Île
De Canton de Petite-Île ass eng fréier franséisch administrativ Andeelung am Arrondissement Saint-Pierre, an dem Departement La Réunion.
Grofschaft Essex (England)
Essex ass eng Grofschaft am Oste vun England, déi an d'Kategorie vun de shire counties fält. Déi wichtegst Uertschafte sinn Chelmsford, Colchester an Harlow.
Thomas Pierrepoint
Den Thomas Pierrepoint, gebuer 1870, a gestuerwen 1954 war e britteschen Henker. Hie stoung op der Home Office List, der offizieller Lëscht vun den Henker vun 1906 bis 1946
Den Thomas Pierrepoint, deen ongeféier 300 Mënschen higeriicht huet, war 27 Joer laang als Schaarfriichter aktiv. Hie war och an anere Länner beschäftegt wéi Irland, Zypern. Wéi d'Republik Irland am Joer 1923 onofhängeg vun England gouf, ass den Thomas Pierrepoint do offiziellen Henker ginn an hien huet tëscht 1923 an 1944 24 Leit am Mountjoy Prisong zu Dublin higeriicht.
Hie war de Monni vum Albert Pierrepoint an de Brudder vum Henry Pierrepoint, allebéid Henker fir d'brittesch Kroun.
Ënner deenen, déi vum Thomas Pierrepoint gehaange goufen, waren de Frederick Seddon, d'Louie Calvert an d'Charlotte Bryant.
Arrondissement Saint-Jean-d'Angély
Den Arrondissement setzt sech aus 7 Kantonen zesummen:
Lormes
Lormes ass eng franséisch Gemeng an dem Departement Nièvre an der Bourgogne-Franche-Comté, um Nordwestleche Bord vum Morvan.
Laanscht Lormes leeft e Kiem, dee vun Autun op Orléans gefouert huet. Fréier war Lormes un de Verkéier ugeschloss iwwer eng Schmuelspuerbunn, déi Lormes mat Corbigny a Saulieu tëscht 1901 an 1939 verbonnen huet. Op där Bunn gouf haaptsächlech Holz aus de Bëscher vum Morvan transportéiert.
Zanter 1966 ass Lormes mat der klenger däitscher Stad Ulmen an der Äifel jumeléiert.
Persounen
Zu Lormes ass de Schrëftsteller Henri Bachelin 1879 op d'Welt komm.
Sophie vu Württemberg
D'Sophie Friederike Mathilde Prinzessin vu Württemberg, gebuer de 17. Juni 1818 zu Stuttgart a gestuerwen den 3. Juni 1877 zu Huis ten Bosch, war als éischt Fra vum hollännesche Kinnek Wëllem III. vun 1849 bis 1877 Kinnigin vun Holland a Groussherzogin vu Lëtzebuerg.
Si war d'Duechter vum Wilhelm I. vu Württemberg an der russescher Groussfürstin Katharina Pawlowna, ass awer vun hirer Tatta groussgezillt ginn, well hir Mamm kuerz no hirer Gebuert gestuerwe war.
Den 18. Juni 1839 huet si zu Stuttgart hire Koseng Wilhelm, Prënz vun Oranien, bestuet. Si kruten 3 Jongen, déi all virun hirem Papp gestuerwe sinn. De Stot huet als onglécklech gegollt, an d'Sophie huet vill Zäit bei hirer Famill zu Stuttgart verbruecht.
D'Sophie stoung am reegelméissege Bréifkontakt mat Staatscheffen an anere bekannte Leit vun hirer Zäit.
Nico Ries
De Colonel Nico Ries, gebuer den 30. Juli 1953 an der Stad Lëtzebuerg, ass e Beruffsoffizéier a fréiere Chef vum État-major (Kommandant) vun der Lëtzebuerger Arméi.
Säi Liewen
Den 3. September 1973 huet hie säi Studium op der Ecole Royale Militaire zu Bréissel ugefaange (formation "toutes armes") fir se 1977 mat Erfolleg als Offizéier ofzeschléissen.
1978–1994 war hien um Centre d'instruction militaire (CIM) zu Dikrech an hat ënner anerem d'Funktioune vum Pelotonschef, vum Kompanieskommandant, vum Personal-Offizéier a vum Commandant en second vum CIM.
1994 ass hien an den État-major vun der Arméi komm, am Ufank war hie logisteschen Offizéier, duerno, zanter dem 28. Juni 1998, Chef d'État-major adjoint.
An dëse Joren huet de Colonel Nico Ries seng Weiderbildung vervollstännegt an déi heite Formatiounen gemaach:
An de Joren 1991 an 1997 huet hien un der European Community Monitor Mission an Ex-Jugoslawien deelgeholl.
Vum 25. Januar 2002 bis den 31. Dezember 2007 war hie Kommandant vun der Lëtzebuerger Arméi. Säin Nofollger gouf de Lieutenant-Colonel Gaston Reinig.
2008 ass hien un d ' Direction de la défense am Ausseministère affektéiert ginn, wou en, am Rang vun engem Colonel, fir d'Planifikatioun vun den Auslandsmissioune vun der Arméi zoustänneg ass.
2011, mat 58 Joer, gouf de Colonel Nico Ries géint säi Wëlle vum Minister Jean-Marie Halsdorf pensionéiert. De Colonel Ries wennt sech un d'Justiz, an no enger Rei vu Prozedure gëtt hien drësseg Méint an e Regierungswiessel méi spéit nees an d'Arméi integréiert, mat den offiziellen Excusë vum zoustännege Minister, Etienne Schneider, am Numm vun der Regierung. De Colonel Ries hat du - vum Februar 2014 un - d'Funktioun vum Directeur de l'armement.
Gaston Reinig
De Generol (titulaire) Gaston Reinig, gebuer de 17. November 1956 zu Dikrech, war vum 15. Januar 2008 bis den 30. Januar 2013 Chef vum État-Major vun der Lëtzebuerger Arméi. Hie war den Nofollger vum Colonel Nico Ries, deen an den Arméisministère versat gouf.
Virdru war de Gaston Reinig vum 28. Januar 2002 bis zu senger neier Nominatioun Kommandant vum Centre d'Instruction Militaire um Härebierg (Caserne Grand-Duc Jean).
Säin Nofollger als Chef vum État-Major gouf de Mario Daubenfeld.
2013 krut de Gaston Reinig d'Charge vum militäresche Beroder bei der Lëtzebuerger UN-Vertriedung zu New York.
Hien ass mat der Marie-Anne Schaack bestuet an huet zwee Kanner.
Gielercher
Hien huet follgend Auszeechnungen an Uerde kritt:
Mosambik
De Mosambik, op Portugisesch República de Moçambique, ass e Staat a Südostafrika. E grenzt un Tansania, Malawi, Sambia, Simbabwe, Südafrika a Eswatini. Den Nationalfeierdag ass de 25. Juni, den Dag vun der Onofhängegkeet (1975).
Bibliothéik
Eng Bibliothéik ass eng Plaz, wou Bicher (oder allgemeng Drocksaache) versuergt ginn.
Den Ausdrock bezitt sech souwuel op d'Miwwelstéck an deem, op Regaler, Bicher opgestallt ginn, wéi och op d'Sammlung vu Bicher, sief et vun enger eenzeler Persoun, sief et vun enger Institutioun.
Am Fall vun enger Institutioun schwätzt een, wann de Public Bicher sur place liesen oder ausléine kann, vun enger "ëffentlecher Bibliothéik".
Eng speziell Roll spillen déi sougenannt "Nationalbibliothéiken": Si sammelen a repertoriéieren all Drocksaachen, déi an engem bestëmmte Land publizéiert ginn. Zu Lëtzebuerg erfëllt d'Lëtzebuerger Nationalbibliothéik dës Roll.
Villeroy-sur-Méholle
Villeroy-sur-Méholle ass eng franséisch Gemeng an der Meuse an der Regioun Grand Est.
Arrondissement Poitiers
Den Arrondissement Poitiers ass eng franséisch administrativ Andeelung am Departement Vienne an der Regioun Nei-Aquitaine.
Den Haaptuert ass Poitiers.
Den Arrondissement setzt sech aus 15 Kantonen zesummen:
Spuenesch Orthographie
D'Spuenesch Orthographie baséiert op engem Alphabet vu 26 Buschtawe vun A - Z an dräi speziell Buschtawen.
Vokaler
Am Spuenesche gëtt et phoneetesch gesinn nëmme 5 Vokaler: /i/ /u/ /e/ /o/ /a/
Diphthonger
Diphthong heescht wann zwéi Vokaler eng Silb bilden.
Triphthonger
Triphthong heescht wann dräi Vokaler eng Silb bilden. Si bestinn aus engem Hallef-Konsonant (i/y, u) + e staark betounten tonesche Vokal + engem Hallef-Vokal (i, u); z. B. limpiais (dir botzt).
Konsonanten
Am Spuenesche gëtt et just eng eenzeg richteg Verdueblung vu Konsonanten, an zwar den rr. Al déi aner Wierder wou zwéi Konsonante virkommen, bestinn aus zwou Silben (z. B.: ac-ción).
D'Buschtawekombinatiounen ch an ll gëllen am spueneschen als charakteristesche Laut a ginn dohier, genee wéi den ñ, als eegestänneg Buschtawen am Alphabet matgefouert.
Grondreegele vun der Orthographie
No engem Punkt, um Ufank vun engem Saz, Eegennimm an offiziell Nimm gi grouss geschriwwen, soss gëtt meeschtens alles kleng geschriwwen.
Ausruffzeechen a Froenzeeche ginn am Ufank vun der Fro oder dem Ausruffsaz och nach den ëmgedréinte Wee gesat:
¡Hola! oder ¿Cómo estás?
Deemno mat wat fir engem Vokal de Laut zesummekënnt, gëtt et anescht geschriwwen: